|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Notat  |  |  | | --- | --- | | Saksbehandler/innvalgsnr: | | | Liv Marie Nygaard - 22073742 | | | Vår dato: | 17.04.2012 | | Vår referanse: | 2010/004462-038 | |  |  | |  | | | |
| Til: | Postmottak sør, Postmottak vest, Postmottak midt, Postmottak nord, Postmottak øst |
| Fra: | Trafikksikkerhetsseksjonen |
| Kopi: |  |

|  |
| --- |
| Tilstandsundersøkelse kap 8/2011 - Privat øvelseskjøring |

**1. Innledning**

Tilstandsundersøkelse kap 8/2011 – Øvelseskjøring, ble gjennomført i månedene juni til og med desember. Undersøkelsen ble foretatt blant førerkortkandidater under 19 år.

1. **Bakgrunn**

Hensikten med å senke øvelsesalderen for bil fra 17 til 16 år i oktober 1994 var å gi mulighet til mer øvelseskjøring og trening på vegen før førerprøven. Målet med denne ordningen er å senke ulykkesrisikoen for unge bilførere. Et sentralt tiltak for trafikksikkerhetsarbeidet rettet mot trafikanten i NVVP-perioden 1998 – 2007 var derfor å motivere og legge tilrette for privat øvelseskjøring på landsbasis.

Samtidig med senking av alder for øvelseskjøring, sørget myndighetene for opphevelse av restriksjonene på hvor det er lov å øvelseskjøre.

1. **Metode**

Undersøkelsen har vært en spørreundersøkelse blant førerkortkandidater under 19 år. Førerkortkandidatene fikk spørreskjemaet elektronisk rett etter at de hadde vært oppe til teoriprøven.

**4. Tidligere undersøkelser**

Undersøkelsen ble for første gang utført elektronisk i 2008. Undersøkelsen ble lagt inn som en hale til teoriprøven som kandidaten klikket seg inn på når teoriprøven var gjort. Halen ble liggende ute fra og med 15. juni til og med 1. august. Fordelen med å gjøre undersøkelsen tilgjengelig digitalt er blant annet at det vil være enklere for trafikkstasjonene å betjene den (vil kreve mindre ressurser), at den riktige målgruppen ble nådd (17-19 år) og at færre skjema ville bli feil fylt ut.

Undersøkelsen i 2008 må sees som en test. Dette skyldes flere forhold:

* I forhold til antall gjennomførte teoriprøver i aldersgruppen 17-19 år var det få som svarte på undersøkelsen (< 15 %).
* Selv om utfyllingen av skjemaet tar under 3 minutter var det mange som startet undersøkelsen, men ikke gjennomførte den.
* Skjema som var delvis utfylt måtte sluttføres av personell på trafikkstasjonene for at en ny prøve skulle kunne gjennomføres**.**

Tilstandsundersøkelsen som ble utført i 2008 viste at øvelseskjøring var mest utbredt fra fylte 17 år. For landet totalt, øvelseskjører 70,6 % av ungdommen 1 gang i uken eller oftere, mens 29,4 % øvelseskjører sjeldnere enn 1 gang i uken. Totalt antall timer øvelseskjøring pr elev lå på 96,5. Dette var en nedgang på ca 1,5 time i forhold til 2007.

I undersøkelsen som ble startet i januar 2009 ble det lagt inn en tidsforsinkelse som avslutter en besvarelse hvis det ikke har hendt noe med den innen 5 minutter. Resultatet ble da ikke med i undersøkelsen.

Tilstandsundersøkelsen som ble utført i 2009 viste at øvelseskjøring var mest utbredt fra fylte 17 år. For landet totalt, øvelseskjører 70,6 % av ungdommen 1 gang i uken eller oftere, mens 29,4 % øvelseskjører sjeldnere enn 1 gang i uken. Totalt antall timer øvelseskjøring pr elev lå på 96,5. Dette var en nedgang på ca 1,5 time i forhold til 2007.

**5** **Resultater fra undersøkelsen 2011**

På grunn av tekniske problemer i databasen ble undersøkelsen ikke gjennomført i 2010. Resultatene fra undersøkelsen i 2011 vil derfor bli sammenlignet med resultatene fra 2009.

|  |
| --- |
|  |

Totalt kom det inn 3 019 riktig utfylte spørreskjemaer, fordelt på bostedstypene: Oslo området, større by (mer enn 50 000 innbyggere), mindre by (mellom 2 og 50 000 innbyggere)

og landområde-/mindre tettsted (mindre enn 2 000 innbyggere). Av disse var 1 317 jenter og

1 702 gutter.

Figurene 1, 2, 3 og 4 viser hvor ofte kandidaten øvelseskjørte, fordelt på bostedstype og alder.

**Figur 1 - Hvor ofte øvelseskjørte du, Oslo området**



I Oslo området svarte 43 % av førerkortkandidatene mellom 16 og 17 år at de øvelseskjørte en gang i uken eller mer. Dette er en nedgang på ca. 2 prosentpoeng i forhold til undersøkelsen i 2009. For førerkortkandidatene mellom 17 og 18 år svarer 66 % det samme. I forhold til 2009 er dette en økning på ca. 8 prosentpoeng.

**Figur 2 - Hvor ofte øvelseskjørte du, Større by, med mer enn 50.000 innbyggere**



Av førerkortkandidatene som bor i større by med mer enn 50 000 innbyggere og er mellom 16 og 17 år svarer 42 % at de øvelseskjørte en gang i uken eller mer. For førerkortkandidatene mellom 17 og 18 år svarer 61 % det samme. Dette viser at kandidatene mellom 16 og 17 år ligger på samme nivå som i 2009, mens kandidatene mellom 17 og 18 år har en liten økning i hvor ofte de øvelseskjører.

**Figur 3 - Hvor ofte øvelseskjørte du, Mindre by, dvs mellom 2.000 og 50.000 innbyggere**



I mindre byer, med mellom 2 000 og 50 000 innbyggere, svarte 53 % av førerkort-kandidatene mellom 16 og 17 år at de øvelseskjørte en gang i uken eller mer. For førerkortkandidatene mellom 17 og 18 år svarer 66 % det samme. Dette er en økning på 3 prosentpoeng for begge aldersgruppene, i forhold til undersøkelsen i 2009.

**Figur 4 - Hvor ofte øvelseskjørte du, Landområde-/mindre tettsted, dvs mindre enn 2.000 innbyggere**



I landområder-/mindre tettsteder, med mindre enn 2 000 innbyggere, svarte 57 % av førerkortkandidatene mellom 16 og 17 år at de øvelseskjørte en gang i uken eller mer. For førerkortkandidatene mellom 17 og 18 år svarer 69 % det samme. I forhold til undersøkelsen i 2009 er dette en økning på 2 prosentpoeng for den yngste aldergruppen og 3 prosentpoeng for den eldste.

Figurene viser at det er kandidatene som bor i Landområder/mindre tettsteder og ……….. som øvelseskjører mest fra de er 16 år. Øvelseskjøringen er mest utbredt fra kandidaten fyller 17 år.

**Figur 5 - Hvor ofte øvelseskjørte du – Landet totalt**



Figur 5 viser at for landet totalt øvelseskjører 52 % av kandidatene, én gang i uken eller mer, når de er mellom 16 og 17 år. Når det gjelder kandidater mellom 17 og 18 år og kandidater fra 18 år til nå, svarer henholdsvis 70 % og 69 % at de øvelseskjører én gang i uken eller mer. Dette viser en økning på 3 prosentpoeng for den yngste aldersgruppen. For aldersgruppen 17 – 18 år og 18 – 19 år viser undersøkelsen en økning på ca 7 prosentpoeng, for begge alders-gruppene, i forhold til undersøkelsen i 2009.

**Figur 6 – Kjøretimer ved trafikkskole fordelt på antall og alder**



Figur 6 viser andel av totalt antall kjøretimer fordelt på alder. Figuren viser at kandidatene har få timer ved trafikkskole før de fyller 17 år.

Beregninger viser at førerkortkandidatene som er under 19 år, øvelseskjører ca. 102 timer i gjennomsnitt fra de er 16 år til de får førerkortet. Dette er en økning på 5,5 timer i forhold til undersøkelsen i 2009.

**Tabell 1 - Antall timer øvelseskjøring fordelt på regioner**

|  |  |
| --- | --- |
| **Region** | **Antall timer** |
| Øst | 105 |
| Sør | 108 |
| Vest | 98 |
| Midt | 96 |
| Nord | 100 |

Tabell 1 viser at det på regionsnivå er det en forskjell på 12 timer privat øvelseskjøring, fra Region sør hvor ungdommene øvelseskjører mest, til Region midt hvor ungdommene øvelseskjører minst.

**Tabell 2** – **Hvor fikk du informasjon fra om at øvingskjøring var tillatt fra 16 år?**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **Jenter** |  |  |  | **Gutter** |  |  |
|  | **2007** | **2008** | **2009** | **2011** | **2007** | **2008** | **2009** | **2011** |
| **Foreldre/foresatte** | 58 % | 42 % | 43 % | 44 % | 57 % | 42 % | 38 % | 43 % |
| **Kamerater** | 11 % | 11 % | 8 % | 9 % | 12 % | 10 % | 9 % | 8 % |
| **Skolen** | 14 % | 13 % | 9 % | 8 % | 13 % | 16 % | 15 % | 12 % |
| **Statens vegvesen** | 13 % | 30 % | 29 % | 27 % | 12 % | 32 % | 28 % | 27 % |
| **Andre** | 4 % | 4 % | 12 % | 11 % | 4 % | 1 % | 10 % | 9 % |
| **Fikk ikke slik info** | 0 % | 0 % | 0 % | 1 % | 2 % | 0 % | 0 % | 1 % |

Tabell 2 viser at informasjonen om øvelseskjøring når fram til ungdommen. De fleste får denne informasjonen fra sine foreldre/foresatte og i fra Statens vegvesen.

**Figur 7 – Har du og/eller ledsageren din vært på informasjonsmøte om øvingskjøring arrangert av Statens vegvesen?**



35 % av jentene og 36 % av guttene svarte at de hadde vært, enten alene eller sammen med ledsageren sin, på informasjonsmøte arrangert av Statens vegvesen. Dette er en nedgang på 5 prosentpoeng for jentene og 3 prosentpoeng for guttene i forhold til undersøkelsen i 2009.

**Figur 8 – Har ledsageren din vært med på en eller flere kjøretimer ved trafikkskole sammen med deg?**



Figur 8 viser at svært få av ledsagerne har vært med på en eller flere kjøretimer ved trafikkskolen sammen med kandidaten. Dette gjelder uansett bostedstype.

1. **Måloppnåelse**

I forbindelse med arbeidet med Statens vegvesens handlingsprogram for 2010 – 2013 er

Målet for privatøvelseskjøring for førerprøvekandidater justert. Det reviderte målet er at førerprøvekandidatene i gjennomsnitt skal øvelseskjøre privat minst 140 timer før førerprøve klasse B, innen 2014.

Beregninger viser at førerprøvekandidatene, som er under 19 år, øvelseskjører kun 102 timer i gjennomsnitt fra de er 16 år til de får førerkortet. Dette er en økning på 5,5 timer i forhold til undersøkelsen i 2009.

1. **Oppsummering**

Før man fyller 17 år foregår svært lite kjøretrening ved trafikkskole. Dette gjelder uansett bostedstype.

Ungdommene driver mer privat øvelseskjøring etter at de fyller 17 år enn før de fyller 17 år. Over halvparten øvelseskjører da 1 gang i uken eller mer.

Registreringene viser at 99 % av førerprøvekandidatene hadde fått informasjon om at det var tillatt å øvelseskjøre fra de var fylt 16 år. Ved undersøkelsen i 2009 svarte samtlige at de hadde fått denne informasjonen.

35 % av jentene og 36 % av guttene svarte at de hadde vært alene eller sammen med ledsageren sin på informasjonsmøte om øvingskjøring arrangert av Statens vegvesen.

Kun 15 % av jentene svarte at ledsageren hadde vært med henne på en eller flere kjøretimer ved trafikkskole. Ca. 16 % av guttene svarte det samme.

|  |
| --- |
| Målet er at de mellom 16 og 18 år skal øvelseskjøre 145 timer privat før de går opp til førerprøven som 18 åring. Dette målet er ikke nådd, og beregningene viser at omfanget i gjennomsnitt ligger på 102. Dette er en økning i antall timer øvelseskjøring i forhold til undersøkelsen i 2009. |